《流霞岛》
明代·梁以壮

几岩行访到流霞，信是神仙别有家。五岭分来孤壑僻，一天垂下七星华。

平湖浅浅低飞鹤，远树微微躁立鸦。更指断桥红见影，好乘轻艇入桃花。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。